Tapahtuma-alueen ja alueelle saapumisen sanakartta

Saapuminen tapahtuma-alueelle

Tehdas A - Tehdasaukio, ei esteetön reitti

Tehdasaukion osoite on Tehdaskartanonkatu 24.
Hiedanrannan Tehdasaukiolle pääsee ratikalla numero 1R, pysäkki Tehdas.
Tampereelta päin tullessa edellinen pysäkki on Hiedanranta. Poistuessasi raitiovaunusta, lähde
kävelytietä vasemmalle, samaan suuntaan kuin raitiovaunu jatkaa, Lentävänniemeen päin.
Raitiovaunut kulkevat vasemmalla puolella, kello yhdessätoista kiskojen takana on Vesitorni.
Oikealla puolella olevat Hiedanrannan värikkääksi graffitoidut seinät ovat tehdasaluetta.
Tehdasaukio on tehdas alueen rakennusten toisella puolella, sisäpihalla. Kulje vasemmalle
pysäkiltä noin 20 metriä ja laskeudu oikealle puuportaat alas, olet Kuivaamoaukiolla. Portaissa
vasemmalla puolella kulkee pyöräramppi. Kävellessä ota oikea laita. Molemmilla puolilla kulkee
kaide. Portaiden puolivälissä on tasanne.

Portaiden jälkeen, oikealla puolella on koko ajan tehdasalueen suuret punatiiliset, värikkäästi
graffitoidut rakennukset, jatka matkaa noin 70 metriä. Ennen autotietä kaartuu oikealle
kevyenliikenteenväylälle. Jatka matkaa ja pieni parkkipaikka on oikealla puolella,
Hiertämö-rakennuksen edessä. Tehdaskartanonkatu kulkee vasemmalla. Parkkipaikan päätyttyä,
käänny pihatielle oikealle, kahden punatiilirakennuksen väliin. Vasemman rakennuksen päädyssä
on pyöreä kyltti Hiedanrannan Paja.

Kulje rakennusten välissä noin 100 m ja olet Tehdasaukiolla.

Vasemmalla puolella olevan pitkän rakennuksen takana on pysäköintipaikkoja liikkumisesteisen
pysäköintitunnuksella.

Tehdasaukio - Tehdas B-pysäkki, ei esteetön-reitti

Kulje kahden punatiilirakennuksen välistä, niin että Tehdasaukio jää taaksesi. Rakennusten
päätyttyä pieni parkkipaikka on vasemmalla, jonka jälkeen ennen autotietä, käänny vasemmalle
kevyenliikenteenväylälle.

Autotie, Tehdaskartanonkatu kulkee oikealla, vasemmalla puolellasi on tehdasalueen
Hiertämö-rakennus. Pidä rakennukset koko ajan vasemmalla puolellasi, vaikka autotie kaartaa
oikealle. Kun edessäsi on aukea alue, ja tulee rakennuksen nurkka, olet Kuivaamoaukiolla. Kello
kahdessatoista kulkee raitiovaunut ja kiskojen jälkeen on Vesitorni. Rakennuksen kulmalta
katsottuna kulje kello yhdessätoista olevat puuportaat ylös. Portaissa ota vasen laita. Molemmin
puolin on kaide, mutta oikeassa reunassa on pyöräramppi. Portaiden keskiosassa tasanne.
Portaiden yläpäässä ylitä kävelytie ja tulet raitiovaunukiskojen ylityspaikkaan, ei siis suojatietä, eikä
liikennevaloja. Ylityksen jälkeen käännyt vasemmalle ja kulje noin 20 m ja olet Tehdas B pysäkillä.
Raitiovaunu tulee vasemmalta.

Esteetön reitti. Tehdas A pysäkki - Tehdasaukio

Tampereelta päin tullessa edellinen pysäkki on Hiedanranta. Poistuttuasi raitiovaunusta, lähde
oikealle, eri suuntaan kuin raitiovaunu, kohti korkeaa savupiippua. Selän taakse jää Vesitorni.
Tehdas alueen suuri punatiilirakennus ja 3 m korkea maalattu muraali, vaneriaita ovat vasemmalla
puolella, raitiovaunut kulkevat oikealla. Tapahtumapaikka on tehdasalueen toisella puolella
vasemmalla, sisäpihalla.

Kulje jalkakäytävää noin 200 m ja käänny risteyksestä vasemmalle. Tehdasalueen suuret
rakennukset ovat koko ajan vasemmalla puolella. Tapahtuma-alue on noin 100 m päässä
vasemmalla. Oikealle jää työmaa-alue. Tapahtuma-alueelle tullessasi oikealla on Hiedanrannan
Katutaidepuisto. Alueella on värikkääksi graffitoituja kontteja ja Katutaidepuiston värikäs
sisääntuloportti, Sun kanssa (With You). Puistossa ei ole talvikunnossapitoa. Tapahtuma-alue on
vasemmalla puolellasi.

Esteetön reitti. Tehdasaukio - Tehdas B-pysäkki

Lähde alueelta niin, että suuri valaistu tehdasalueen punatiilirakennus on oikealle puolellesi. Kulje
Katutaidepuiston värikästä porttia kohti. Portin kohdalla käänny oikealle. Työmaa-alue tulee
vasemmalle, oikealla puolellasi tehdasrakennuksen seinässä on suuri maalattu vaaleansininen
Cugnus Cygnus-seinämuraali, joutsen. Kulje noin 150 m. Risteyksessä käänny oikealle
kävelytielle. Raitiovaunut kulkevat vasemmalla, tehdasrakennukset ovat oikealla. Korkea
savupiippu on oikealla kello yhdessä. Kulje noin 50 m raitiovaunukiskojen ylitys paikalle, jossa ei
ole suojatietä, eikä liikennevaloja. Tässä kohdassa oikealla oleva värikäs muraali-aita osuu talon
kulmaan. Ylitä vasemmalla olevat raitiovaunukiskot. Ylityksen jälkeen oikealle ja Tehdas B-pysäkki
on noin 20 m päässä. Raitiovaunu tulee vasemmalta.

Tapahtuma-alue

Tehdasaukio

Suuren, värikkään Katutaidepuiston portilla ollessa takanasi, Tehdasaukio on edessäsi. Alue on
noin suorakaiteen muotoinen. Vasemmalla reunalla, yhden rakennuksen pääty tulee pidemmälle
kuin muut ja tekee alueen keskikohdasta hieman kapeamman. Alueen vastapuolelle,
Verstas-rakennukseen on matkaa 100 m, alueen leveys noin 40 m.

Vasemmalla kello kymmenessä, lähimpänä sinua on kaksi telttaa, joissa on ratikkakolikonlyöntiä ja
toisessa teltassa Somana Ry:n leikkipiste. Kauempana kello kymmenessä on suuri valaistu seinä,
jossa pyörii videokuva. Videokuvan molemmin puolin seinillä, sekä katolla on lisää liikkuvia valoja.
Valaistun seinän jälkeen kello yhdessätoista on viistosti esiintymislava. Tehdasalueen
Verstas-rakennus on suoraan edessä kello kahdessatoista, sadan metrin päässä. Oikealla
seinustalla on ensin rivi bajamajoja. Bajamajoista reunimmainen on inva-bajamaja. Bajamajojen
jälkeen seinustalla on telttoja vierekkäin, joissa on mehutarjoilu, ratikkabongaus-piste ja matalalla
aidalla rajattu tekniikan alue. Portilta katsottuna viimeisenä rivissä on ambulanssi, jossa
ensiapupiste. Alueen keskellä on useita pitkiä penkkejä ja suorakaiteen muotoisia pöytiä. Pöytien
molemmilla puolilla on penkit. Pöydän ääreen mahtuu noin kahdeksan ihmistä.